stanford-oval/wikipedia huggingface dataset:
צבא מונטנגרו
הערות שוליים

↑  מונטנגרו הצטרפה לכתב האמנה האדריאטי, מתוך אתר מחלקת המדינה של ארצות הברית
↑  הכרזת שר ההגנה המונטנגרי כי ישנן 84 חיילים במשימות בנלאומיות לשמירת שלום, דיווח מפורטל החדשות המונטנגרי vijesti.
| נאט"ו ארגון האמנה הצפון-אטלנטית (NATO) |
| --- | --- | --- |
| הכוחות המזוינים של המדינות החברות | איטליה • איסלנד • אלבניה • אסטוניה • ארצות הברית • בולגריה • בלגיה • גרמניה • דנמרק • הולנד • הונגריה • הממלכה המאוחדת • טורקיה • יוון • לוקסמבורג • לטביה • ליטא • מונטנגרו • מקדוניה הצפונית • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קנדה • קרואטיה • רומניה |  |
| פעולות צבאיות עיקריות | מלחמת המפרץ • מבצע משמר משותף • מבצע כוח מאוחד • מלחמת אפגניסטן • מלחמת עיראק • מבצע מגן האוקיינוס • התקיפה הצבאית הבינלאומית בלוב • מבצע המאמץ הפעיל • מבצע שומר הים |  |
ערך זה הוא קצרמרבנושא צבא ובנושא מונטנגרו. אתם מוזמנים לתרום לוויקיפדיה ו.
גנטיקה רפואית

גנטיקה רפואית הוא תחום התמחות, עיסוק ומחקר ברפואה שעוסק באבחון, טיפול וייעוץ של מחלות הנובעות באופן מלא או חלקי מגורמים 
גנטיים.
רופאים מומחים בגנטיקה רפואית מוכשרים: לאבחן מחלות אשר יש להן בסיס גנטי, להשתמש בטכנולוגיות מעבדתיות לאבחון מחלות גנטיות, ליעץ ולהדריך חולים במחלות גנטיות ובני משפחותיהם ולסייע לרופאים במקצועות השונים באינטגרציה של המידע הגנטי הרלוונטי לתחומי פעילותם.
תחומי טיפול

מטרות תוכנית ההתמחות הקלינית להכשיר את הרופא לזהות בשיטות אבחון גנטיות מחלות גנטיות בתחומים שונים, משכך יש ללמדו שיטות ביצוע ופענוח של תוצאות בדיקות גנטיות אבחנתיות בתחומי הגנטיקה המולקולרית, ציטוגנטיקה וביוכימיה גנטית. בנוסף ירכוש הרופא מיומנות בקביעת הסיכון למחלה, בהתבסס על נתוני משפחה ואוכלוסייה.
בישראל

גנטיקה רפואית מוכרת בישראל כתחום התמחות על לרופאים שלהם התמחות קודמת באחד ממקצועות הרפואה.
מסלול ההתמחות אורך כשנתיים וחצי, בשנה הראשונה להתמחות, המתמחה יוכשר בשירות הקליני, הכולל מרפאה לאבחון ולייעוץ גנטי, שירות ייעוץ למחלקות הקליניות בבית החולים והיכרות עם מרפאות לייעוץ גנטי בקהילה. בשנה השנייה, במסגרת הפעילות הקלינית המפורטת, יפגין המתמחה חשיבה וניתוח עצמאיים בטיפול בפונים למרפאה הגנטית. בנוסף תוקדש כחצי שנה להכשרה במעבדות הגנטיות: גנטיקה מולקולרית, ציטוגנטיקה, וביוכימיה.
בישראל > יועצים גנטיים שאינם רופאים

בנוסף על הכשרה של רופאים, משרד הבריאות מאפשר לבוגרי תואר שני בגנטיקה (ולא ברפואה), שעברו הכשרה של כשנתיים במכון גנטי של בתי החולים הציבוריים לעסוק בייעוץ גנטי במכונים הגנטיים תחת האחריות של הרופאים המומחים ברפואה גנטית.
הערות שוליים

↑  התמחות בגנטיקה רפואית, באתר ההסתדרות הרפואית
| --- | --- |
בקרת זהויות :  NLI: 987007560496005171  NKC: ph122497 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גדנ"ע ים

| --- | --- |
סמל גדנ"ע ים ב-1950
סמל גדנ"ע ים ב-1950
 פרטים
 מדינה:  ישראל ישראל
 אירועים ותאריכים
 תקופת הפעילות:  1950–הווה (כ־74 שנים)
 נוצרה מתוך:  גדנ"ע
 התמזגה לתוך:  חיל הים
 מקים היחידה:  זאב פריד
 פיקוד
 יחידת אם:  בה"ד חיל הים
 דרגת המפקד:  סרן
גַּדְנָ"ע-ים הוא ארגון לחינוך טרום צבאי במסגרת הגדנ"ע להפעלת הנוער והכנתו לשירות צבאי. פעולות הגדנ"ע מופעלות על ידי מערך מג"ן בחיל החינוך והנוער, בשיתוף, הנחיה ופיקוח של מינהל חברה ונוער במשרד החינוך והאגף הביטחוני חברתי במשרד הביטחון. חילות שונים בצה"ל מפעילים מסגרות גדנ"ע נפרדות לשם הגברת המודעות על החיל בקרב בני נוער, איתור ומיון מועמדים לשירות בהם וכן הכשרתם.
גלריה

סמל כובע גדנ"ע ים.
סמלון גדנ"ע ים.
גדנ"ע צלילה

קורס גדנ"ע צלילה הראשון, בשיתוף פעולה בין פיקוד הגדנ"ע ובין שייטת 13התקיים בקיץ 1975, ורס"ן רפאל חתוכה, שבדיוק סיים את תפקידו כמפקד בסיס הגדנ"ע בג'וערה, מונה למפקד הקורס הראשון מטעם הגדנ"ע. מבחני המיון למועמדים נעשו בברכת בת גלים בחיפה, בבצוע מדריכי שייטת 13, אך, באחריות כוללת של הגדנ"ע. הקורס כלל "צלילה במים רדודים" - פרק עיקרי שהועבר על ידי מדריכי השייטת, ופרק של אמונים יבשתיים שכלל בעיקר אמוני נק"ל וטופוגרפיה, בהדרכת מדריכי הגדנ"ע.
הפיקוד הכולל על הקורס והאחריות לסדר יום מלא, היו באחריות פיקוד הגדנ"ע, כי רק הוא היה הגוף המוסמך לקיים קורסים קדם-צבאיים לנוער. הקורס התבצע בשני אתרים: אחד במתחם בית הספר לקציני ים עכו, והשני-העיקרי - על החוף, בסמוך למתקני שייטת 13, אבל מחוץ לבסיס. מסעות הטופוגרפיה התקיימו בהר הכרמל.
קורסי ימאות ושיוט במועדוני המסגרת ברחבי הארץ, ומדי קיץ התקיים קורס במהלכו התאמנו הנערים בבסיס הגדנ"ע לאימון יבשתי ובבסיס האימונים של השייטת בעתלית. רבים מבני הנוער שפקדו את בסיסי גדנ"ע צלילה, התגייסו לשייטת ולחיל הים. את המסגרת ארגן זאב פריד. עמוס בן צבי היה מפקד ומדריך ראשי של קורס מפקדי סירות בקיסריה.
כיום גדנ"ע צלילה היא פעילות מיון התאמה לבוגרי כיתה י"א לשירות בשייטת 13. הפרסום נעשה במרשתת ובשיטת חבר מביא חבר. בה"ד חיל הים בשכונת בת גלים שבחיפה מוצגת היחידה ומתקיימים מבחנים פסיכוטכניים בדרגות שונות. מי שנמצא מתאים מוזמן לסדרת בדיקות במכון לרפואה ימית. המתאימים מוזמנים לסדרת גדנ"ע צלילה שנערכת במשך שבוע בחופש הגדול, שבין כיתה י"א לי"ב, בבסיס השייטת בעתלית. המשתתפים נדרשים לשלם כ-500 ש"ח דמי השתתפות מרבית הוצאות הסדרה הן על חיל הים.
בסדרה מחולקים המשתתפים לקבוצות בנות 12 איש, כל אחת בראשות לוחם שייטת במילואים. שיעורי תאוריה בנושאי בטיחות הצלילה וצלילה מעשית, בבריכה ובים, עד עומק 20 מטר.  חניכים שהגיעו לסדרה עם תעודה "כוכב 1" יצוותו יחד ויעברו קורס של "כוכב 2" - צלילה בעומק 24–30 מטר.
בנוסף לצלילות נעשית היכרות ראשונית עם אמצעי הלחימה של שייטת 13 ואנשיה. כולל שיט בסירה מבצעית מורנה, הצגת תרגיל פשיטה מהים ללא אש לעבר מטרה יבשתית ולאחריו מכן שיחה עם קצין ולוחמי השייטת. לאחר הסדרה מקבלים המשתתפים תעודת הסמכה ויומן צלילה חתום שבו מפורטות הצלילות שביצעו, כבסיס להנפקת רישיון צלילה בינלאומי על שמם מההתאחדות הישראלית לצלילה. השלב האחרון בסדרה מהווה מיון התאמה לשייטת 13, הנקרא "גיבוש" שבעיקרו מבדק כושר סבל מי שעובר אותו בהצלחה יוכל להתנדב לשייטת 13.
חניכי קורס גדנ"ע צלילה יוצאים מהים לאחר אימון.
חניכי גדנ"ע צלילה בתרגול הנשמת טבוע.
גדנ"ע חובלים

גדנ"ע חובלים הוא שבוע הכנה לקורס חובלים המיועד לבוגרי ובוגרות כיתה י"א. ההרשמה לשבוע הגדנ"ע נפתחת כל שנה בסביבות חודש ינואר, ושבוע הגדנ"ע עצמו נערך במהלך החופש הגדול.
המעוניינים להגיע לגדנ"ע חובלים עוברים יום מיון בביתן חיל הים בבסיס תל-השומר, בנוסף למבחנים בצו הראשון. מי שנמצא מתאים על פי שני אלה, מקבל זימון לגדנ"ע. הנתונים הדרושים תואמים לתנאי הקבלה לקורס החובלים (פרופיל 82 וקב"א 52).
שבוע הגדנ"ע נערך במשך 5 ימים בתנאי שדה בבה"ד חיל הים בחיפה. המשתתפים בגדנ"ע מתגוררים בבסיס, ולובשים מדים לאורך כל הפעילות. המשתתפים מחולקים לצוותים של 5–6 גדנ"עים, ולכל צוות מוצמד צוער בקורס החובלים בשלב הייעודי. המשתתפים לומדים על הקורס, על חיל הים ומפליגים הפלגות יום ולילה על סירות גומי אותן הם לומדים להרכיב ולהפעיל בעצמם. במהלך ההפלגות מצטרף לכל צוות חובל במילואים.
שבוע הגדנ"ע כולל גם סיור בבסיס חיפה ובעכו העתיקה, מור"קים והכנה לגיבוש. בבוקר היום האחרון מתקיים טקס ברחבת המסדרים של הבה"ד אליו מוזמנים משפחות המשתתפים, והוא כולל גם משט תצוגה של החניכים בסירות גומי.
לאחר הגדנ"ע מקבלים משתתפיו זימון לגיבוש חובלים בן 4 ימים בבה"ד חיל הים. למי שעובר את הגיבוש בהצלחה מובטח מקום בקורס החובלים.
היסטוריה

מקום המדינה ועד תחילת שנות ה-90 פעלה המערכת כפיקוד ייעודי שקם כהמשך ועל בסיס מסגרת הגדנ"ע המחתרתית שהפעיל ארגון ההגנה בשנות הארבעים, בה הוכשרו בני הנוער לשירות במסגרות כמו חי"ש ופלמ"ח.
גדנ"ע ים הוקם ב-1949 על ידי זאב פריד במטרה לאמן בני נוער בשיט וימאות, כהמשך טבעי של האגודות הימיות, שחלקן פעלו במחתרת בתקופת טרום המדינה. ושימש כספק העקרי של כוח אדם לכלי השיט.
היסטוריה > קורס א'

קורס הראשון של גדנ"ע ים החל ב-20 ביוני 1950 התאספו 50 בני נוער בבה"ד חיל הים, במטרה ללמוד את אומנות הים, עבור חיל הים וצי הסוחר הישראלי. הקורס בניהולם של זאב פריד וחנינא מלצר ארך שנה שלמה. לאחר מעין טירונות בבה"ד עברו החניכים לאח"י אילת (א-16) ומילאו את כל תפקידי אנשי הצוות בהשגחת סגל קצינים ונגדים מחיל מהים. במסגרת זו נעשו הפלגות רבות בחופי הארץ בים האגאי ואף יצאו עם האונייה לנפולי באיטליה לניסויי החלפת מדחפים שארכו כחודש ימים.
כאשר חזרו מנאפולי עברו לאוניית הסוחר "קוממיות" של חברת צים להפלגות בים התיכון.
הקורס הסתיים ב-1 בינואר 1951 והמסיימים יכלו לבחור בצי הסוחר הישראלי, שהמשרתים בו היו פטורים משירות החובה בצה"ל. מרבית המסיימים בחרו להתגייס לצה"ל ולשרת בחיל הים. מהם הגיעו לדרגות סא"ל: זאב אלמוג (אברוצקי), אמנון בן ציון.
היסטוריה > קורסים נוספים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קורס ב' החל בינואר 1951 התאמנו 50 בני הנוער באימוני יבשה על הכרמל ובתום האימון היבשתי עלו להכשרה על שלוש מאוניות חיל הים ומאוחר יותר על אוניות הסוחר חיפה ותל אביב, כצוערים ימיים. בקורס השתתפו גם שתי נערות שהתגייסו ושירתו בחיל הים.
לימים בוטלו רבים מהחוגים החיליים, ומגדנ"ע ים נותר גדנ"ע צלילה המכשיר וממין מגויסים מתנדבים לשייטת 13. וגדנ"ע חובלים הממיין מצטיינים מכל בתי הספר בישראל המתנדבים לקורס חובלים.
גלריה

חניכי הקורס הראשון של גדנ"ע ים בבה"ד חיל הים, 1950.
חניכי הקורס הראשון של גדנ"ע ים בבה"ד חיל הים, 1950.
חניכי הקורס הראשון של גדנ"ע ים על סיפון אח"י אילת (א-16), 1950.
חניכי הקורס הראשון של גדנ"ע ים צועדים ברציף הצבאי בנמל חיפה, 1950.
חניכי גדנ"ע ים מבקרים ברומא. לאחר שהגיעו עם אונייתם אח"י אילת (א-16) לתיקונים לנמל נפולי.
האונייה "קוממיות" (לפנים פאן יורק) עליה הפליגו חניכי הקורס הראשון 1950.
חניכי הקורס הראשון של גדנ"ע ים על סיפון האונייה "קוממיות" 1950.
חניכי הקורס הראשון של גדנ"ע ים מבקרים בג'נובה 1950.
תעודת סיום קורס א' 1 בינואר 1951.
מפרשיות גדנ"ע ים בשיוט קבוצתי.
מפקדי גדנ"ע ים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בין מפקדי גדנ"ע ים בעבר:
| 0 | 1 | 2 | 3 | 4 | 5 |
| --- | --- | --- | --- | --- | --- |
מפקדי גדנ"ע ים
| דרגה ושם | תקופת כהונה | אירועים מיוחדים | תמונה |  |  |
סרן זאב פריד: 
סגן חנינא מלצר: 

רס"ן עזריאל טל: 
רס"ן משה פלג:
קריאה נוספת

הלל ירקוני, קוממיות א/ק 22, 75 שנות ספנות עברית בארץ ישראל, עמ' 57.
ביאורים

↑  עומק עשרים מטר מתאים לרמה "כוכב 1" של ההתאחדות הישראלית לצלילה. עומק של 30 מטר מתאים ל"כוכב 2"
הערות שוליים

↑  אתר לחינוך הנוער במשרד החינוך.
| תנועות נוער וארגוני נוער בישראל |
| --- | --- | --- |
| אינם מזוהים פוליטית | אור לחינוך • אות הנוער • אחריי! • איגי • ארגון הצופים הערביים • האיחוד החקלאי • המכבי הצעיר • הנוער הדרוזי • הצופים הדרוזים • הצופים העבריים • הצופים הערבים האורתודוקסים • הצופים הערבים הקתוליים • התאחדות הצופים והצופות בישראל • התנועה החדשה • כנפיים של קרמבו • LEAD • נוער חובב תנ"ך • צופי בתי הספר הערביים והדרוזים • שומרי המפרץ |  |
| מזוהים עם השמאל הפוליטי | אג'יאל • בני המושבים • ברית הנוער הקומוניסטי הישראלי • המחנות העולים • הנוער העובד והלומד • הנוער הערבי החלוצי • השומר הצעיר • נוער הדמוקרטים • סדאקה רעות |  |
| מזוהים עם המרכז הפוליטי | נוער יש עתיד |  |
| מזוהים עם הימין הפוליטי | ההנהגה הצעירה באיחוד הלאומי‏ • הנוער הלאומי בית"ר • הנוער הציוני • נוער הליכוד |  |
| תנועות נוער דתיות | אריאל • בני עקיבא • הנוער הדתי העובד והלומד • נוע"ם • נוער תל"ם • עדת הצופים • עוז • עזרא |  |
| תנועות נוער חרדיות | אור ישראלי • בנות בתיה • היכלי ענ"ג • פרחי הדגל • נוער חב"ד • צבאות השם |  |
| ארגוני נוער השייכים לגופים ממסדיים | גדנ"ע • גדנ"ע אוויר • חוגי סיירות • מועצת התלמידים והנוער הארצית • מועצת תנועות הנוער בישראל • נוער מד"א • צופי אש |  |
| תנועות נוער שנסגרו | בית"ר • הצבעים שלנו • התנועה המאוחדת • טלנוער • נוער התחיה • נוער לנוער • עליית הנוער • צמרת• נוער העבודה • נוער מרצ |  |
| מושגי יסוד בהדרכה | חניך • מדריך נוער • בוגר • רכז • קבוצה • פעולה • מערך פעולות • גיבוש • הנהגת נוער • מתודיקה בהדרכה • מקורות ההשפעה של המדריך  • קורס הדרכה |  |
גרמניה באירוויזיון 2006

גרמניה באירוויזיון 2006 השתתפה עם השיר "No No Never" בביצוע של טקסס לייטנינג.
לפני האירוויזיון > Der deutsche Vorentscheid 2006 – 50 Jahre Grand Prix

נציג גרמניה לאירוויזיון 2006 נבחר במסגרת ספיישל טלוויזיוני לרגל חגיגות חמישים שנה לאירוויזיון.
התחרות נערכה בתיאטרון "Deutsches Schauspielhaus" בהמבורג.
בתחרות התמודדו שלושה מתחרים, כל אחד מהמתמודדים ביצע בנוסף לשיר גם שיר נוסף שהיה באירוויזיון, דירוגם נבחר על פי תוצאות ההצבעה של הקהל בבית.
בין האורחים באירוע הם נציגי גרמניה לשעבר מישל ולו, כמו כן גם זוכי אירוויזיון לשעבר ליס אסיה, Brotherhood of Man והאחים אולסן.
| סדר השמעה | מבצע | שיר | מספר קולות | מיקום |
| --- | --- | --- | --- | --- |
| 1 | תומאס אנדרס | "Songs That Live Forever" | 216,457 | 2 |

| 2 | טקסס לייטנינג | "No No Never" | 365,361 | 1 |
| 3 | ויקי לאנדרוס | "Don't Break My Heart" | 213,139 | 3 |
באירוויזיון

פרק זה לוקה בחסר. אנא תרמו לוויקיפדיה ו.
באירוויזיון השיר העפיל אוטומטית לגמר, וסיים במקום ה-15 עם 36 נקודות.
קדנצה (סולו)

קדנצה (באיטלקית: Cadenza) היא קטע סולו בקונצ'רטו שבו ניתנת לסולן (או לסולנים) הזדמנות להפגין את יכולותיהם הטכניות והווירטואוזיות. קטע סולו זה החל להופיע בתקופת הרוקוקו (אף שהיה קיים לעיתים גם בבארוק, למשל בקונצ'רטו הברנדנבורגי החמישי מאת יוהאן סבסטיאן באך). בקונצ'רטי הכתובים על פי המסורת הצורנית של התקופה הקלאסית מופיעה הקדנצה לאחר מהלך הרמוני ברור המסתיים באקורד של דרגה I במצב קווארט-סקסט. מקורן של הקדנצות הוא במוזיקה קולית, בעיקר באופרה של המאה ה-18, בה בסוף האריה היה נהוג לחזק את הקדנצה ההרמונית בקדנצה סולנית.
לפי המסורת הקלאסית, מיקום הקדנצה הוא בסופם של הפרקים הראשון והשני של הקונצ'רטו (בסיום חטיבת הרפריזה אצל הסולן), ולעיתים מופיעה קדנצה גם בפרק השלישי, במיקום לא קבוע, ואף יותר מקדנצה אחת. הקדנצה היא קטע שבו המפעם חופשי, והיא כתובה ללא משקל מסוים (כלומר ללא קווי תיבה). במקרים מסוימים כתב המלחין את הקדנצה בעצמו, אך על פי רוב הקדנצות היו המצאה של הסולן. בתקופה הקלאסית, בה האלתור היה עדיין נפוץ, היה נהוג גם לאלתר את הקדנצה בהסתמך על המוטיבים והנושאים בפרק. כיום רוב הסולנים מנגנים קדנצות שנכתבו בעבר. בסיום הקדנצה הקלאסית הטיפוסית תופיע קדנצה הרמונית לביסוס הטוניקה, ובדרך כלל יופיע קישוט בדמות טריל, שלאחריו נכנסת שוב התזמורת ומנגנת את המשך הפרק.
בתקופה הרומנטית היו פחות אפשרויות להכנסת קדנצה בקונצ'רטו. מיקומה בפרק היה נתון לשינוי, ולרוב היא הופיעה בסוף חטיבת הפיתוח. כמו כן, החל מהתקופה הרומנטית, הקדנצה הפכה לחלק מובנה מן הפרק, והיא נכתבה על ידי המלחין. במוזיקה מאוחרת יותר נוספה האפשרות שהסולן לא ינגן לגמרי לבד, אלא יתווסף לו ליווי בדמות של נקודת עוגב, וכך ניתנה לו האפשרות לנגינה חופשית ללא היצמדות לטמפו.
רבות מהקדנצות המנוגנות היום נכתבו בתקופה הרומנטית עבור היצירות הקלאסיות: בטהובן כתב כמה קדנצות לקונצ'רטי לפסנתר של מוצרט; המלחין קרל ריינקה כתב קדנצה לקונצ'רטו לחליל ונבל מאת מוצרט. כנרים, חלילנים, פסנתרנים, ונגנים בכלים שונים כתבו קדנצות לכלים שלהם, לרוב לקונצ'רטי של מוצרט ושל היידן.
כיום כמעט ולא מאלתרים קדנצות, ורוב הסולנים מנגנים קדנצות שנכתבו, או אולתרו, בעבר. במאה העשרים ניתן עדיין לשמוע קדנצות מאולתרות במוזיקת הג'אז. מלבד האלתורים בקטעי הסולו, מובילים רבים מסיימים את הקטע בקדנצה, במיוחד כשמדובר בבלאדת ג'אז. כך למשל ג'ון קולטריין ב"I Want To Talk About You", או סאני רולינס ב"Three Little Words".
הערות שוליים

↑  קַדֶּנְץ - מַהֲלָךְ הַרְמוֹנִי הַמַּכְשִׁיר אֶת הַסִּיּוּם. בַּקּוֹנְצֶרְטִים נִתָּן לַסּוֹלִיסְט מָקוֹם בַּקַּדֶּנְץ לְהַבְלִיט אֶת כֹּחֹו בְּטֶכְנִיקָה. מִלּוֹן לְמוּסִיקָה לוֹעֲזִי עִבְרִי מֵאֵת מְנַשֶּׂה רַבִינָא, הוצאת מִזְמוֹר, תֵּל אָבִיב, תרצ"ח 1938
| --- | --- |
בקרת זהויות :  NLI: 987007293661505171  GND: 7623027-2  LCCN: sh85018625  NKC: ph321764
ג'ילבר נקאש

| --- | --- |

 לידה:  15 בינואר 1939 תוניס, תוניסיה הצרפתית 
 פטירה:  26 בדצמבר 2020 (בגיל 81) הרובע השלושה-עשר של פריז, צרפת 
 שם לידה:  Joseph Gilbert Naccache 
 מדינה:  תוניסיה הצרפתית, תוניסיה 
 מקום קבורה:  בית הקברות בורג'ל 
 השכלה:  Carnot Lyceum of Tunis (1956)  Institut national agronomique (1962) 
 מעסיק:  Ministry of Agriculture 
 השקפה דתית:  יהדות 
 בן או בת זוג:  Azza Ghanmi 
 
ג'ילבר נקאש (או ז'ילבר נקאש, בערבית:  جيلبار النقاش, בצרפתית: Gilbert Naccache, ‏15 בינואר 1939, תוניס – 26 בדצמבר 2020, תוניס) היה סופר ופעיל שמאל יהודי תוניסאי.
נקאש נולד בתוניס. היה חבר מייסד של תנועת "פרספקטיב", ארגון שמאל תוניסאי שפעל בשנות ה-60 וה-70. הוא נכלא ל-10 שנים על הפעילות האופזוציונית שלו והיותו פעיל פוליטי. בכלא כתב את ספרו המפורסם "קריסטל" על נייר סיגריות. בהמשך המשיך וכתב כמה ספרים נוספים, כולל תיאור מפורט של חווית הכלא שלו. הוא תמך בזכויות הפלסטינים ונותר ביקורתי כלפי ישראל עד מותו. נקאש היה פעיל בחברה האזרחית בתוניסיה לאחר מהפכת 2011 והעיד בפני ועדת האמת והכבוד.
נפטר, בן 81, בפריז, ונקבר בבית הקברות היהודי בורג'ל בתוניס.
ספריו

Cristal : recit, Tunis : Editions Salammbo, 1982
Qu’as-tu fais de ta jeunesse? Itinéraire d’un opposant au régime de Bourguiba (1954-1979), suivi de: récits de prison, Tunis et Paris: Mots Passants, 2009
Le ciel est par-dessus le toit: nouvelles, contes et poèmes de prison et d’ailleurs, Paris: Editions du cerf, 2005
הערות שוליים

↑  Décès du grand militant de gauche Gilbert Naccache, Leaders (בצרפתית)
↑  Décès de Gilbert Naccache : Adieu Papy, ce monument de la dissidence tunisienne, La Presse de Tunisie, ‏2020-12-28 (ב־)
↑  Rania Ben Slimane, Tunisie: La Présidence du gouvernement rend hommage au militant Gilbert Naccache, Tunisie, ‏2020-12-26 (ב־)
↑  Fallece Gilbert Naccache, el histórico militante de la izquierda tunecina, La Vanguardia, ‏2020-12-26 (בספרדית)
↑  Samir Belhassen, Gilbert Naccache n’est plus | Tunisie Tribune, ‏2020-12-26 (ב־)
↑  Being Gilbert Naccache : A Tunisian life in politics and literature, Nawaat, ‏1609316550
| --- | --- |
בקרת זהויות :  NLI: 987010254517505171  BnF: cb12679582n (data)  GND: 140321039  ISNI: 0000 0000 7361 7483  LCCN: n83213871  NTA: 068608764  SUDOC: 088518418  VIAF: 24724776   WorldCat (עם VIAF): 24724776 
ערך זה הוא קצרמרבנושא תוניסיה ובנושא סופרים. אתם מוזמנים לתרום לוויקיפדיה ו.
גנט (כדורגל)

איגוד האתלטיקה המלכותי גנט (בפלמית: Koninklijke Atletiek Associatie Gent, מבוטא חנט) הוא מועדון כדורגל בלגי הממוקם בעיר גנט, בירת מזרח פלנדריה, ונמנה עם המועדונים שייסדו את התאחדות הכדורגל הבלגית. בשנת 2015 זכה המועדון לראשונה באליפות הליגה הבלגית.
כינוייה של הקבוצה הוא "הבאפלוים" כאשר מקור השם הוא, כנראה, בעובדה שבתחילת המאה ה-20, ביקר בעיר באפלו ביל וקרקס המערב הפרוע שלו.
היסטוריה

המועדון, שהוקם בשנת 1864 כלל גם מחלקות הוקי שדה ואתלטיקה, ובכך היה למועדון הספורט הראשון בתולדות בלגיה. קבוצת הכדורגל, שיחקה רק משחקי ידידות לא רשמיים בשנותיה הרשמיות עד שבשנת 1900 נרשמה רשמית בהתאחדות הכדורגל הבלגית, ובכך הייתה לאחד המועדונים המייסדים שלה. הקבוצה העפילה לראשונה לליגה הבכירה בבלגיה 1908/09, אז בשמה הישן "ראסינג קלאב גנטויס", שמה הצרפתי של הקבוצה שניתן לה עם הקמתה. השם הנוכחי, ההולנדי, ניתן לקבוצה רק בשנת 1971. בעונתה הראשונה בליגה הבכירה הקבוצה סיימה במקום האחרון בליגה, דבר שגרם לה לרדת לליגת המשנה, ממנה עלתה חזרה רק בעונת 1911/12.
לאורך השנים, עלתה וירדה הקבוצה מליגת המשנה לליגה הבכירה וחוזר חלילה. הקבוצה העפילה בפעם האחרונה מהליגה השנייה לליגה הבכירה בעונת 1989/90, כאשר מאז נשארה בליגה הבכירה עד היום.
בעונת 1991/92 שיחקה הקבוצה בגביע אופ"א, אז עברה בסיבוב הראשון את קבוצת לוזאן ספורט השווייצרית ואת קבוצת איינטרכט פרנקפורט הגרמנית בסיבוב השני. בסיבוב השלישי עברה את קבוצת הפאר הרוסית דינמו מוסקבה לפני שהפסידה בשלב רבע הגמר לאייאקס אמסטרדם ההולנדית.
בעונת 2005 שיחקה הקבוצה בגביע האינטרטוטו, אז גברה בסיבוב הראשון על קבוצת בוהמיאן האירית וכן גברה בסיבוב השני על קבוצת טסצומה זלין הצ'כית אך נכנעה בסיבוב השלישי לקבוצת ולנסיה הספרדית.
בעונת 2007 שיחקה הקבוצה בגביע האינטרטוטו וגברה בסיבוב השני על קבוצת קליפטונביל מצפון אירלנד. בסיבוב השלישי והאחרון שיחקה הקבוצה מול קבוצת אולבורג בולדספילקלאב הדנית והפסידה לה את הכרטיס לגביע אופ"א באותה העונה.
לאורך השנים שיחקה הקבוצה נגד חלק מהקבוצות הגדולות ביבשת, כגון וסטהאם יונייטד, אייאקס אמסטרדם, גראסהופרס ציריך, סלטיק, ולנסיה, איינטרכט פרנקפורט, דינמו מוסקבה, לאנס, קלן, ז'ירונדינס דה בורדו, המבורג, ורדר ברמן ופריז סן-ז'רמן כאשר לרובן הפסידה ורק מעטות ניצחה.
ב-21 במאי 2015 זכתה גנט באליפות הראשונה בתולדותיה, 151 שנה לאחר היווסדה.
בעונת 2022/2023 השיגה את הישג השיא שלה במפעל אירופי כאשר העפילה לרבע גמר הקונפרנס ליג.
כדורגלנים מפורסמים בעבר ובהווה

| --- | --- |
 קוסטה ריקה רנדל אזופייפה  פולין מרצין זבלקוב  מצרים מידו  בלגיה סנדי מארטנס  סרביה דורדה סבטליצ'יץ'  טוגו אדקמני אולופאדה  סרביה מילוש מאריץ'  בלגיה ארמנד ג'וריון  דנמרק סורן בוסק  הולנד פוק בוי  בלגיה ג'קי פיטרס:  בלגיה ברנד תיס  בוסניה והרצגובינה אדמיר האזנדר  רומניה אלין סטויצה  קוסטה ריקה בריאן רואיס  מקדוניה בובאן גרנצ'ארוב  אירלנד דומיניק פולי  בוסניה והרצגובינה סובאד קאטאנה  לוקסמבורג פרנסואה קונטר  מרוקו אמברק בוסופה  בלגיה יורגן קאבנס  קניה ג'ון מצ'ת' מוירורי
תארים והישגים

ליגת העל הבלגית:
אליפות (1): 2014/2015
סגנות (3): 1954/1955, 2009/2010, 2019/2020
הגביע הבלגי:
זכייה (4): 1963/1964, 1983/1984, 2009/2010, 2021/2022
סגנות (2): 2007/2008, 2018/2019
הסופר קאפ הבלגי:
זכייה (1): 2015/2016
סגנות (2): 1983/1984, 2009/2010
גביע האינטרטוטו:
סגנות (2): 2006, 2007
דומוזיד

| --- | --- |

 בן או בת זוג:  איננה 
 
דומוזיד (נקרא גם "הרועה") היה מלך מיתולוגי של שומר. שירים ומזמורים מצביעים על כך שמאוחר יותר הוא נחשב לאלוהות, מבשר של האל הבבלי תמוז. הוא שלט מעיר באד-טיבירה. לפי רשימת המלכים השומרית הוא היה המלך החמישי של התקופה הטרום-שושלתית. אחרי תקופת שלטונו, המרכז השלטוני עובר מבאד-טיבירה ללרסה. לפי הרשימה הוא שלט במשך 36,000 שנים.
ראו גם

רשימת המלכים השומרית
| 0 | 1 | 2 |
| --- | --- | --- |
מלכי שומר
| הקודם: אנ-מן-גאל-אנה | שליט באד-טיבירה  | הבא: אנ-סיפד-זיג-אנה |
צמר מפוצל

| צמר מפוצל |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: שפתניים
סוג:: צמר
מין:: צמר מפוצל
שם מדעי
 Phlomoides laciniata ‏קמלין & Makhmedov, 1990

צָמָר מְפֻצָּל (שם מדעי: Phlomoides laciniata), צמח עשבוני רב-שנתי בסוג צמר, ממשפחת השפתניים. בארץ ישראל הוא גדל בר בכל חלקי ישראל, מהחרמון התחתון ועד הנגב, בבתי גידול טבעיים בלבד באזורי בתה וגריגה, פזור במדבר למחצה ובשטחים עשבוניים. גדל בר באזור האירנו-טורני (אזור בעל אופי ערבתי-יבשתי) והים-תיכוני. תפוצתו בעולם היא אפגניסטן, איראן, לבנון, סוריה, צפון הקווקז, ישראל, ירדן, סיני, טרנס-קווקז וטורקיה. שמו של הצמח ניתן לו בגלל הכסות של שיער צמרי המכסה את הגבעול והגביע של פרח. שם המין "מפוצל" משום עליו שמפוצלים לאונות רבות.
טקסונומיה

צָמָר מְפֻצָּל (שם מדעי קודם: Eremostachys laciniata Bunge) שויך בעבר לסוג Eremostachys וגם כיום הוא משויך לסוג זה בספרות העברית ובאתרים הישראלים. בעקבות מחקרים מולקולריים ומורפולוגיים הוא הועבר יחד עם מינים אחרים לסוג חדש Phlomoides (ניתן לכנות סוג זה שלהבת משום קרבתו לסוג שלהבית (Phlomis). חשוב לציין שיש אי-הסכמה בין מאגרי המידע.
באזור הרי אדום גדל מין נוסף שנקרא צמר אדומי. הצמח התגלה על ידי הבוטנאי אלכסנדר אֵיג. לפי הטקסונומיה העכשווית מין זה מסופק והוא לא מופיע באתר צמחיית ישראל ברשת.
מאפיינים

הצמח גבוה ובולט בנוף. חלקו העל-אדמתי מתייבש ונובל מדי קיץ, ובסתיו מתחדש הצמח מתוך ניצנים היושבים על הגבעול סמוך לפני הקרקע. בחורף הוא מפתח שושנת עלים ובאביב עולה ממנה גבעול זקוף ומאוד צמרי. הצמח פורח בחודשים פברואר עד אפריל, ואז לאורך הגבעול נישאים פרחים צהובים או ארגמניים גדולים המסודרים בדורים. לאחר הפריחה מתפתחים על הגבעול פירות ואז הוא נראה כמו גבעול ועליו גושי צמר.
עלי השושנת שבסיס הצמח ענקיים, שרועים על הקרקע אורכם עד 40 ס"מ, גזורים-מנוצים עמוקות לאונות רחבות. הם כמעט קירחים, צבעם ירוק כהה והעורק הראשי שלהם עבה ועסיסי. העלים הולכים וקטֵנים כלפי מעלה, ונעשים פחות גזורים ויותר צמריים.
גבעול התפרחת, הוא יחיד ובלתי מסתעף, רבוע באופן ברור, גבוה, עברה וזקוף זקוף גבוה ועבה, גובהו עד 150 ס"מ. הוא צמרי מאוד (מכוסים כסות עבה של שיער צמרי), ובשל כך מראהו אפרפר מכסיף לעומת השושנת הירוקה.
הפרחים, שאורכם 2 עד 4 ס"מ, צמריים מאוד וערוכים דורים דורים לאורך הגבעול בכל דור 10 עד 20 פרחים. עלי התפרחת (החפים) קטנים מ-1 ס"מ ואינם מחולקים-מנוצים.
הגביע צינורי עד פעמוני, צמרי מאוד, בקצהו 5 שיניים קוצניות במקצת.
הכותרת דו-מינית, דו-שפתנית גדולה, צמרית, אורכה 2 עד 4 ס"מ, והיא בולטת הרבה מתוך הגביע. הכותרת צהובה או ארגמנית. בתחתית צינור הכותרת מופרש צוף.
השפה העליונה של הכותרת מקומרת, דמוית קובע ושעירה מאוד.
השפה התחתונה מפושקת לשלוש אונות מעוגלות. בקצה האונה אמצעית של השפה התחתונה מצוי כתם חום-אדום, מידותיו וגונו שונים בפרטים שונים, בגילים שונים ובאוכלוסיות שונות – בדרום הארץ חסר כליל כתם זה. צבעוניות הפרחים מעניינת – בנגב הם צהובים לחלוטין, במרכז ובצפון הארץ הם צהובים עם כתם ארגמני כהה ורק בחרמון הם ארגמניים לגמרי.
האבקנים שמספרם ארבעה, ערוכים בשני זוגות. זוג אחד ארוך מהזוג השני. הם מעורים בצינור הכותרת וחבויים יחד עם עמוד העלי מתחת לשפה עליונה.
הצמח פורח בחודשים פברואר עד אפריל.
תפוצה

בסוג צמר קיימים תשעה מינים והם נפוצים בעיקר במרכז אסיה ובמערבה.
גלריה

פרח הצמר
שדה עם פרחי צמר בולטים על פני השטח ברמת כורזים ליד נחל מחניים
הפרחים על גבי הגבעול
הערות שוליים

↑  דברי הבוטנאי ד"ר אורי פרגמן-ספיר
↑  .Phlomoides laciniata (L.) Kamelin & Makhm, WFO (2022):  Published on the Internet
↑  Salmaki, Yasaman; Zarre, Shahin; Ryding, Olof; Lindqvist, Charlotte; Scheunert, Agnes; Bräuchler, Christian; Heubl, Heubl (2012). "Phylogeny of the tribe Phlomideae (Lamioideae: Lamiaceae) with special focus on Eremostachys and Phlomoides: New insights from nuclear and chloroplast sequences". Taxon. 61 (1): 161–179. doi:10.1002/tax.611012. JSTOR 23210322.
↑  Eremostachys Bunge, WFO: World Flora Online. Published on the Internet, ‏6-2022
↑  Eremostachys Bunge, POWO (2022). "Plants of the World Online. Published on the Internet
↑  צמר, באתר צמחיית ישראל וסביבתה, ‏2022